सभी राज्यों में एक साथ भाजपा प्रेस कांफ्रेंस करेगी, केंद्रीय मंत्री भी हिस्सा लेंगे
Narendra Modi Government BJP Party Press Conference Update मोदी सरकार के 9 साल पूरे हो गए। इस अवसर पर भाजपा आज देशभर के सभी राज्यों में एक साथ प्रेस कॉन्फ्रेंस करेगी। भाजपा शासित राज्यों में मुख्यमंत्रियों के साथ केंद्रीय मंत्री इसमें शामिल होंगे।
29 मई को मोदी सरकार के 9 साल पूरे हो गए। इस अवसर पर भाजपा आज देशभर के सभी राज्यों में एक साथ प्रेस कॉन्फ्रेंस करेगी। भाजपा शासित राज्यों में मुख्यमंत्रियों के साथ केंद्रीय मंत्री इसमें शामिल होंगे। जहां भाजपा की सरकार नहीं है, वहां पार्टी के प्रदेश अध्यक्ष केंद्र सरकार के मंत्रियों के साथ प्रेस को संबोधित करेंगे।
इस प्रेस कॉन्फ्रेंस में 9 सालों में मोदी सरकार की उपलब्धियों के बारे में बताया जाएगा। वित्त मंत्री निर्मला सीतारमण मुंबई में प्रेस कांफ्रेंस करेंगी। वहीं केंद्रीय खेल मंत्री अनुराग ठाकुर अहमदाबाद में, राज्य मंत्री मीनाक्षी लेखी बेंगलुरु में मीडिया को ब्रीफ करेंगी।
जबकि पेट्रोलियम और प्राकृतिक गैस मंत्री हरदीप सिंह पुरी लखनऊ में और केंद्रीय रेल मंत्री अश्विनी वैष्णव गुवाहाटी में प्रेस को संबोधित करेंगे। इसके अलावा भोपाल में पर्यावरण मंत्री भूपेंद्र यादव, हैदराबाद में केंद्रीय कानून मंत्री अर्जुन राम मेघवाल, चेन्नई में जितेंद्र सिंह की प्रेस कांफ्रेंस होगी।
पटना में गजेंद्र सिंह, कोलकाता में केंद्रीय स्वास्थ्य मंत्री मनसुख मंडाविया, जयपुर में केंद्रीय उपभोक्ता मामलों के मंत्री पीयूष गोयल और रोहतक में स्मृति ईरानी मीडिया के सामने मोदी सरकार की उपलब्धियां गिनाएंगी।
रविवार को BJP शासित राज्यों के CM के साथ PM की बैठक हुई
रविवार को दिल्ली में पार्टी मुख्यालय में भाजपा शासित राज्यों के मुख्यमंत्रियों और उपमुख्यमंत्रियों के साथ प्रधानमंत्री नरेंद्र मोदी की अध्यक्षता में बैठक हुई। जिसमें 2024 के लोकसभा चुनाव पर व्यापक चर्चा हुई। बीजेपी 30 मई से 30 जून तक विशेष जनसंपर्क अभियान भी चलाएगी। इसके तहत बीजेपी जनता से संपर्क करने के लिए कई तरह के कार्यक्रम करेगी।
मीटिंग में गृहमंत्री अमित शाह और भाजपा के राष्ट्रीय अध्यक्ष जेपी नड्डा भी शामिल हुए। इसके साथ ही यूपी के सीएम योगी, उत्तराखंड के सीएम धामी, गुजरात के सीएम भूपेंद्र पटेल, नगालैंड के डिप्टी सीएम पैटन, एमपी के सीएम शिवराज सिंह चौहान पहुंचे।
मीटिंग के बाद प्रधानमंत्री नरेंद्र मोदी ने ट्वीट कर कहा- आज भाजपा के मुख्यमंत्रियों और उपमुख्यमंत्रियों के साथ रचनात्मक बैठक की। हमने विकास में तेजी लाने और अपने नागरिकों के कल्याण को सुनिश्चित करने के तरीकों पर चर्चा की। उन्होंने बैठक के दौरान अपने मन की बातें भी बताईं।
अब फोटोज में देखिए मोदी सरकार के 9 साल
